काठमाडौ, असोज २५ गते । देश राजनीतिक दलहरुबाट होइन, किसानबाट बन्नेछ, कृषिको विकास भए मात्र देशमा विकास हुनेछ, हास्य कलाकार सीताराम कटेल ‘धुर्मस’ को यो भनाईपछि हलमा तालि गुन्जिएको थियो । नेपालमा बंगुर उद्योग विषयको प्रथम राष्ट्रिय कार्यशाला गोष्ठीमा बंगुर उद्योगीको रुपमा आफ्नो मन्तव्य दिँदा कार्यक्रममा सहभागिहरु निकै उत्सुकतपूर्वक उहाँको भाषण सुनिरहेका थिए । बीच बीचमा आफ्नो मन्तव्यबाट हँसाउने काम पनि गरेका कारण माहोल रोमाञ्चित भएको थियो ।
